Taman Satwa Taru Jurug ya iku sawijining kebon kewan kang dumunung ing Jawa Tengah. Taman iki dumunung ana ing dalan Jl. Ir. Sutami No.109 Jébrés Surakarta pas ing kulon kali Bengawan Sala lan étané Universitas Sebelas Maret. Kebon kéwan iki diyasa ning taun 1976. Papan iki padatané dienggo pariwisata bocah- bocah supaya bisa mangerteni kewan-kewan kanthi langsung. Panggon plesir iki duwé kolèksi kéwan-kéwan kang jangkep, ana tlaga, kolam nglangi, papan mangan lan papan jupuk foto. Sinaosa ing pinggir kutha, ananging ana wit-witan kang akèh sakèngga gawé hawa kang rada adhem.